b'\n_START_ARTICLE_\nGorilla\n_START_SECTION_\nBeskrivelse og levevis\n_START_PARAGRAPH_\nHannerne bliver mellem 1,65 m og 1,75 m h\xc3\xb8je og vejer mellem 140 kg og 165 kg. Hunnerne vejer omkring det halve af hannerne. _NEWLINE_Hunnerne er dr\xc3\xa6gtige i 8\xc2\xbd m\xc3\xa5ned og der g\xc3\xa5r normalt 3-4 \xc3\xa5r mellem f\xc3\xb8dslerne. De sp\xc3\xa6de gorillaer bliver hos moderen i 3-4 \xc3\xa5r. Hunnen bliver k\xc3\xb8nsmoden i 10-12 \xc3\xa5rs alderen, hannen i 11-13 \xc3\xa5rs alderen. Gorillaer lever mellem 30 og 50 \xc3\xa5r. _NEWLINE_En gorillaflok ledes af en s\xc3\xa5kaldt silverback (s\xc3\xb8lvryg), en st\xc3\xa6rk han, normalt over 12 \xc3\xa5r gammel. Silverbacken leder typisk en flok p\xc3\xa5 mellem 5-30 gorillaer og tr\xc3\xa6ffer beslutninger omkring sikkerhed, f\xc3\xb8desteder o.lign.'